《赋得天临海镜得年字五言八韵》
清代·吴敦常

雅禊延之颂，元嘉十一年。临瞻天有象，镜彻海无边。

高远星垂极，清莹月印川。卦占爻九五，光满界三千。

云烂居辰后，河澄洗甲先。运枢功作帱，保鉴德如渊。

在上明明者，其流浩浩然。覆涵周庶汇，帝泽溥垓埏。

作者简介：吴敦常，清道光年间（1821～1850）人士，生平不详。以下诗作收录于徐宗干编，海东书院刊印之《瀛州校士录》。